Poesia in onore de su papa
(Dedicada a Giuanne Paulu II)
Ulassa su 2 de arbili 2005

Oe, Giuanne Paulu segundu,
Sa tua missione as terminadu
Ca su Deus Divinu t’at giamadu
Lassende luttuosu custu Mundu.

Cun veru amore e sensu profundu
Tue sa fide a Cristos as giuradu
Paghe cun fratellansia as invocadu
Finzas sende in su lettu moribundu.

Creo a ogniunu rested in memoria
Cust’immagine tua ‘e sa clemensia

E una bella pagina in s’istoria
Meritas cun tanta riverensia

Pro sa tua Terrena sufferensia
Regnes in paghe, in sa Santa Gloria.